สวัสดีคะคุณ คือหนูอยากจะทราบว่าช่วงนี้หนูมีอาการตกขาวในระยะที่ใกล้จะมีประจำเดือน อาการของหนูคือมีสีขาว และเหลว ไม่มีอาการคัน แต่มีกลิ่นคาว แบบนี้หนูผิดปกติหรือไม่ ถ้าผิดคุณแนะนำตัวยารักษาให้หนูด้วยนะคะ ตอนนี้เป็นกังวลอย่างมากค่ะ จากเมื่อก่อนไม่เคยมีอาการแบบนี้คะ
สวัสดีค่ะ ในช่วงก่อนการมีประจำเดือนมา บางรายอาจมีตกขาวได้ ซึ่งหากไม่ได้มีปริมาณมากเกินไป ไม่มีกลิ่นเหม็นรุนแรง ไม่มีคันหรือแสบช่องคลอด ไม่มีปวดท้องน้อย ก็ถือว่าเป็นตกขาวที่ปกติ ไม่จำเป็นต้องทำอะไรแต่หากตกขาวมีปริมาณมากผิดปกติ และมีกลิ่นเหม็นที่รุนแรง โดยที่ไม่มีอาการคันหรือเสบช่องคลอด ไม่มีปวดท้องน้อยน่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ การรักษาคือการทานยาปฏิชีวนะฆ่าเชื้อ เช่นเมโทรนิดาโซล (metronidazole),คลินดามัยซิน(clindamycin) เป็นต้น